১৯৯৮-৯৯ মৌসুমে দক্ষিণ আফ্রিকা ও জিম্বাবুয়ে সফরে এ দলের পক্ষে যান। এরপর ১৯৯৯-২০০০ মৌসুমে বাংলাদেশ ও নিউজিল্যান্ড সফর করেন তিনি। শেষদিকে সফরগুলোয় বেশ ভালো করায় একই মৌসুমের শীতকালে দক্ষিণ আফ্রিকার বিপক্ষে একদিনের আন্তর্জাতিকে ক্রিস রিড ও গ্রেম সোয়ানের সাথে তারও একযোগে অভিষেক হয়। ২৩ জানুয়ারি, ২০০০ তারিখে ব্লুমফন্তেইনের গুডইয়ার পার্কে অনুষ্ঠিত স্ট্যান্ডার্ড ব্যাংক ত্রি-দেশীয় প্রতিযোগিতার দ্বিতীয় খেলায় স্বাগতিক দক্ষিণ আফ্রিকার বিপক্ষে অবশ্য তাকে ব্যাট কিংবা বল - কোনটিতেই অংশ নিতে হয়নি। ঐ খেলায় ৬৩ বল বাকী থাকতেই ইংল্যান্ড ৯ উইকেটের ব্যবধানে জয় পেয়েছিল।

এ দলে ভালো করলেও বড়দের দলে তিনি তার সাফল্যের পুণরাবৃত্তি ঘটাতে পারেননি। আট ইনিংসে তিনি মাত্র ৯৬ রান তুলেন। এরফলে পরবর্তী তিন বছরেরও অধিক সময় দলের বাইরে অবস্থান করতে হয় তাকে।

২০০৯ মৌসুমের প্রথমার্ধে চমকপ্রদ ক্রীড়ানৈপুণ্যের কারণে অস্ট্রেলিয়ার বিপক্ষে খেলার জন্য ইংল্যান্ড লায়ন্সের সদস্য হন।

ইংল্যান্ড এ দল
একদিনের আন্তর্জাতিক
কাউন্টি ক্রিকেট
প্রারম্ভিক জীবন